**Term of Reference (TOR) za stručnjaka za komunikacije**

**Pozadina:**

Program Ljetne škole „Klimatske promjene i zagađenje zraka“ će trajati ukupno pet dana i izvodit će se u julu 2024. godine, svaki dan u periodu od 1. do 5. 7. 2024. Godine, u Centru za interdisciplinarne studije – “prof. dr. Zdravko Grebo”. Program je razvijen uz podršku UNICEF-a u Bosni i Hercegovini, te je u planu digitalizacija sadržaja iste, kako bi bio dostupan i drugim polaznicima/polaznicama na digitalnoj platformi.

Da bi se osigurala kontinuirana edukacija i pristup informacijama nakon završetka ljetne škole, planirano je digitaliziranje sadržaja i objavljivanje online kursa na DigiEdu platformu Univerziteta u Sarajevu. Ova platforma će omogućiti polaznicima da pristupe materijalima, predavanjima i resursima koje su dobili tokom ljetne škole, što će im omogućiti da prodube svoje znanje i nastave učenje čak i nakon završetka programa. Digitalizacija će omogućiti široj publici pristup informacijama i resursima o klimatskim promjenama i zagađenju zraka, doprinoseći širenju svijesti i obrazovanju o ovim važnim temama.

**Opis posla:**

Za potrebe javnog komuniciranje projektnih aktivnosti planiran je angažman visoko kvalifikovanog i iskusnog stručnjaka/stručnjakinje za komunikacije koji/a će unaprijediti i upravljati komunikacijskim planovima, odnosima sa javnošću i medijskoj prezentaciji projekta.

**Ključne kvalifikacije:**

**Profesionalno iskustvo:** Najmanje 5 godina radnog iskustva u proizvodnji, uređivanju i prezentiranju na televizijskim i radijskim platformama.

**Medijska komunikacija:** Stručno znanje u svim oblicima medijske komunikacije, uključujući mogućnost plasiranja sadržaja u domaćim i regionalnim medijima.

**Utjecaj u medijima:** Dokazani utjecaj kako u tradicionalnim medijima, tako i na društvenim mrežama.

**Analitičke vještine:** Izuzetne analitičke i metodološke istraživačke vještine.

**Upravljanje projektima:** Iskustvo u radu na međunarodnim projektima u oblasti medija.

**Koordinacija događaja:** Dugogodišnje iskustvo u PR-u za međunarodne i razne druge regionalne i lokalne događaje.

**Iskustvo u edukacijskom sektoru:** Značajno praktično iskustvo u podučavanju studenata u komunikacijskim i interdisciplinarnim programima.

**Plasiranje sadržaja:** Sposobnost plasiranja sadržaja u domaćim i regionalnim medijima.

**Proces prijave:**

**Pozivamo zainteresovane kandidate da dostave svoje prijave, uključujući detaljan CV i propratno pismo koje opisuje njihovo relevantno iskustvo i kvalifikacije. Proces selekcije će uključivati evaluaciju dostavljenih materijala i intervjue sa kandidatima koji uđu u uži izbor.**

**Prijave slati na** **aida.salihovic.gusic@cis.unsa.ba**

**Poziv za prijave je otvoren od 11. juna 2024.**

**Sve prijave moraju biti dostavljene do 18. juna 2024. u 16h.**

**Planiran je ukupan angažman od 10 radnih dana.**